Na podlagi 35. člena Zakona o zavodih (Uradni list RS - stari, št. 12/91, Uradni list RS/I, št. 17/91 - ZUDE, Uradni list RS, št. 55/92 - ZVDK, 13/93, 66/93, 45/94 - odi. US, 8/96, 31/00 - ZP - L, 36/00 - ZPDZC, 127/06 - ZJZP), 9. člena Odloka o ustanovitvi Javnega zavoda za šport Nova Gorica (Uradni list RS, št. 64/16 - UPB1 in 64/17) in sklepa Sveta zavoda Javni zavod za šport Nova Gorica, z dne 23. 10. 2023, Svet zavoda Javni zavod za šport Nova Gorica, Bazoviška ulica 4, 5000 Nova Gorica razpisuje prosto delovno mesto

**DIREKTORJA JAVNEGA ZAVODA ZA ŠPORT NOVA GORICA**

Na razpisano delovno mesto bo imenovan kandidat, ki poleg splošnih pogojev, določenih z zakonom, izpolnjuje še naslednje pogoje:

* najmanj univerzitetna izobrazba oziroma magisterij stroke,
* najmanj pet let delovnih izkušenj na delovnih mestih, kjer je zahtevana najmanj raven izobrazbe iz prejšnje alineje,
* poznavanje dejavnosti s področja dela zavoda,
* sposobnost za organiziranje in vodenje dela v kolektivu, kar dokazuje s svojimi preteklimi delovnimi izkušnjami,
* znanje enega svetovnega jezika na višji ravni.

Za znanje svetovnega jezika na višji ravni se šteje potrdilo o znanju jezika na višji ravni zahtevnosti, ki ga je izdala uradno pooblaščena izobraževalna ustanova ali dokazilo, da se je kandidat šolal v tujem jeziku (pridobil stopnjo izobrazbe - osnovno, srednjo, dodiplomsko ali podiplomsko v državi, v kateri je to uradni jezik) ali je dosegel univerzitetno izobrazbo oz. magisterij stroke v okviru študija enega izmed svetovnih jezikov ali je 6 mesecev ali več opravljal dela visokošolske zahtevnosti v tujini v tujem jeziku ali je uspešno opravil izpit iz svetovnega jezika na dodiplomskem študiju.

Prijavi na javni razpis je kandidat dolžan priložiti:

1. življenjepis,
2. program razvoja zavoda za mandatno obdobje,
3. dokazila o izpolnjevanju pogojev:

* izjavo o izpolnjevanju pogoja glede zahtevane izobrazbe, iz katere morajo biti razvidna vrsta študijskega programa in smer izobrazbe, leto in ustanova, na kateri je bila izobrazba pridobljena ter fotokopije ustreznih listin;
* opis delovnih izkušenj, iz katerega je razvidno izpolnjevanje naslednjih pogojev:
* poznavanje dejavnosti s področja dela zavoda,
* delovne izkušnje (fotokopija delovne knjižice ali izpisek iz ZPIZ oz. drugo ustrezno dokazilo o delovnih izkušnjah),
* sposobnost za organiziranje in vodenje dela v kolektivu.

Opis mora vsebovati navedbo delodajalca oz. druge fizične ali pravne osebe, za katero je kandidat opravljal delo, datum začetka in konca opravljanja dela, opis dela ter zahtevano raven izobrazbe za opravljano delo.

* izjavo o znanju enega svetovnega jezika na višji ravni zahtevnosti, iz katere mora biti razvidna vrsta izobraževanja in izobraževalna institucija, v okviru katere je bilo znanje pridobljeno in ustrezna dokazila.

Direktorja imenuje svet zavoda s soglasjem ustanovitelja na podlagi javnega razpisa.

Izbrani kandidat bo imenovan za mandatno dobo 4 let. Za čas mandata bo z njim sklenjena pogodba o zaposlitvi za določen čas, za čas trajanja mandata na delovnem mestu direktorja. Predvideni začetek dela bo dne 7. 4. 2024.

Delo na delovnem mestu direktorja se opravlja polni delovni čas.

Zaželeno je, da kandidat v življenjepisu poleg formalne izobrazbe navede tudi druga znanja in veščine, ki jih je pridobil.

Pisne prijave z vsemi zahtevanimi dokazili in prilogami naj kandidati pošljejo najkasneje do **3. 11. 2023** v zaprti ovojnici, na naslov:

**SVET ZAVODA Javni zavod za šport Nova Gorica,**

**Bazoviška ulica 4,**

**5000 Nova Gorica,**

**z oznako »Prijava na javni razpis za direktorja - NE ODPIRAJ!"**

**Prijava bo pravočasna, če bo na zgornji naslov prispela najkasneje zadnji dan roka oz. bo ta dan oddana po pošti s priporočeno pošiljko.** Svet zavoda bo obravnaval le pravočasne vloge, ki bodo vsebovale vse potrebne priloge iz katerih bo razvidno izpolnjevanje vseh pogojev in zahtev iz javnega razpisa. Nepravočasne in nepopolne prijave kandidatov ne bodo uvrščene v izbirni postopek.

Kandidati bodo obveščeni o izboru v roku 30 dni od dneva objave razpisa.

V besedilu razpisa uporabljeni izrazi, zapisani v moški slovnični obliki, so uporabljeni kot nevtralni za ženske in moške.

Svet zavoda  
Javni zavod za šport Nova Gorica